Ioannes Wierix
Ioannes Wierix (vulgo: Jan Wierix; Antverpiae anno 1549 natus; Bruxellis fere anno 1620 mortuus) fuit chalcographus pictorque, etiam minio, Flandricus.

Biographia 

Antonii Corneliaeque Embrechts filius et Hieronymi ac Antonii II frater, Antverpiae ab anno 1561 laborare incepit. Probabiliter a patre chalcographiae arte eruditus est et, ut eius institutionis pars, de 1563 usque ad 1565 Alberti Dureri et aliorum artificum operum imitationes perfecit. Anno 1568 prima opera creavit, qua diem habuit. Annis insequentibus apud Christophori Plantini domum editoriam Officina Plantiniana laborare incepit, qui, anno 1570, etiam eius fratre Hieronymo ad rem usus est et iam annis 1570-1571 eius aera aliena vino luebat. Anno 1572 ut aere caelator Sancti Lucae Societatis comes fuit (copersnyder). De 1575 usque ad 1576 Delphis Batavorum laboravit, et postea Antverpiae rediit. Die 28 Novembris anno 1576 in Antverpiae Sancti Iacobi ecclesia Elisabetham Bloemsteyn aut Bloemsteen in matrimonium duxit. De 1577 usque ad 1579 Delphis Batavorum et de 1581 usque ad 1594 Antverpiae vixit. Die 15 Novembris anno 1578, cum Delphis Batavorum erat, uxori mandatum misit ut familiae Embrechts hereditatis partem vendiderit, ad metallo caelatoris titulum parandum (plaetsnyder). De 1609 usque ad 1620 Bruxellis laboravit. Mortis dies anceps est, sed certe egit saltem usque ad 1615, cum perfecit opus Orpheus animalia incantat, ubi, iuxta nomen, aetatem suam scripsit etiam (67). Haec monstratio, sic ut anni scripti in aliis operibus iuvenilibus, nobis annum natalem colligere sumit. 

Maxime effigies, ruris facies et religiosa argumenta, pietatis tabulas etiam ferens, perfecit. Sic ut fratres, ob Societatem Iesu laboravit et perclaros viros coaevos effinxit. Eius chalcographiae pleraeque parvae politissimaeque sunt. Ex Alvin sententia, pingendi rationem peculiariorem quam eius fratres habet.

Henricus Hondius eius discipulus fuit.

Opera 

 Philippi Gulielmi Auriaci effigies, chalcographia
 Tres ceti in litore, chalcographia, 1577
 Maximilien de Hénin-Liétard, graaf van Boussu effigies, chalcographia, 1592, Museum Boijmans Van Beuningen, Roterodami
 Ioannis de Amstel effigies, chalcographia cum Hieronymo sculpta, 15,4 x 12,6 cm, supra sinistra obsignata IH.W, 1572, Museum Boijmans Van Beuningen, Roterodami
 Ioannis Gossaert effigies, chalcographia a Dominici Lampsonii Pictorum aliquot Germaniae Inferioris Effigies, 1572
 Lucae Lugduni Batavorum effigies, chalcographia a Dominici Lampsonii Pictorum aliquot Germaniae Inferioris Effigies, 1572 
 Volcxken Diericx, Hieronymi Cock uxoris, effigies, chalcographia, 1579 
 Magorum veneratio, ebore chalcographia, 6 x 11,5 cm, 1590-1600, Museum Artium Walters, Baltimorae

Notae

Bibliographia 
 
 
 
 

 ÖNB Cod. Min. 42 (liber pictus)

Nexus externi 

 Ioannes Wierix in Amstelodami Rijksmuseum 
 Ioannes Wierix in Artnet 
 Ioannes Wierix in The National Portrait Gallery 
 Ioannes Wierix - Base Joconde 

Chalcographi
Scalptores
Pictores Belgicae